»Jo, Element,
Luts so! Excüse!«, sagi, »he! 's goht guet'
's isch allwil no ne sufri glatti Hauptstadt,
's het viel gschtudierti gschidi Here drin,
Und Wibervölcher!...'s isch die helli Pracht!
's treit sicher keini uffem Morgestern
E Stahlreifvogelchefirock wie die!
Au stoht's no alliwil im Haardwaldsand
Und nit am Rhi – wiewohl se'nen schier gar
Hig'leitet hätte ... jo!... und d'Schwarzwaldberg
Sin au nit nöcher g'ruckt, no menge chunnt
Dört Heimweh über no sim Oberland!« –
»Du liebes Oberland!« seit mild der Greis,
»Du liebes Oberland ... Wie gohtsnen au
Z'Lörrech und z'Schopfe und am waldige Feldberg«? –
»He!« hani denkt, »Staub, Gift und Bopperment!
Der Ma weiß besser B'scheid uff euserer Erd
Als ich im Morgestern! Was isch au das?« –
»... He nu! sie tribes ziemli«, sagi druf,
»Gottlobundank, me cha si nit biklage.
's goht Handel und goht Wandel. D'Isebahn
Dämpft überal derdur. Bis Waldshuet fahrt me
Au 's Wiesetal würd bal lokomotivisch.
Der Denglegeist cha nechstens Schiene dengle,
Wennen der Dampf nit ganz vertribt vom Wald.
Sie hen au schöni Strosse g'leit durs Land,
Vom Todtmes nidsi, wo si d'Wehre tummlet
Im Felseg'chlüft, – der Wiese wildi Schwester,
E chech Zigünerchind,... zieht jez e Fahrstroß
Wohlg'muuret, fest, nit liicht hig'försterlet.
Selbst uf de Feldberg stigt me jetz biquem:
E Turn stoht uffem Gipfel und me cha
De Sonneufgang prächtig drin verschlofe.
... Durst hen sie au, gottlob, no kei z'erlide!
Denn z'Lörrech vorn und im Marggrövlerland
Was meinsch, wie's in de Chellere jetz bstellt isch?
Dört lit e Wi ... hei, tusigsappermost,
Me schnuuft jetz nümme viel vom Vieredrißger,
Der Siebnefüfzger goht no über Baumöl!
Der het e Füür! Bliztusig!... d'Sunne chönnt er
Illuminiere, wenn sie nit scho hell wär,
D'Planete chönnt er us de Bahne werfe
Und alli Fixstern wacklifacklis mache.
Witt au dervo? 's gäb scho! de bruuchsch mer numme
E regelmäßgi Engelfahrpost anz'geh,
Der Blankehorn vo Mülle schickt e Fäßli.«